open-index/open-wikipedia-markdown huggingface dataset:
All Shall Fall

***All Shall Fall*** er det åttende studioalbumet fra det norske black metal-bandet Immortal.

Albumet ble utgitt 25. september 2009 i Europa, og 6. oktober samme år i USA.

## Sporliste
# «All Shall Fall» &ndash; 5:57
# «The Rise of Darkness» &ndash; 5:47
# «Hordes to War» &ndash; 4:32
# «Norden on Fire» &ndash; 6:15
# «Arctic Swarm» &ndash; 4:01
# «Mount North» &ndash; 5:07
# «Unearthly Kingdom» &ndash; 8:30

## Personell
*Abbath Doom Occulta &ndash; gitar, vokal
*Demonaz Doom Occulta &ndash; tekster
*Horgh &ndash; trommer
*Apollyon &ndash; bass

## Eksterne lenker
*
Valle (Bergen)

**Valle** er et boligområde og en grunnkrets i Fana bydel i Bergen, som ligger ved Osveien mellom Kirkebirkeland i nord og Kalandsvatnet i sør. Grunnkretsen hadde 1&nbsp;389 innbyggere 1. januar 2010, og et areal på 1,39 km². Tettbebyggelsen på Valle omfatter i tillegg mindre deler av grunnkretsen Sandven i sør. På Hatlestad Terrasse i området gikk det natten til 14. september i 2005 et skred kjent som Hatlestad-raset, hvor fem rekkehus ble rasert og flere mennesker omkom.
Smørås

**Smørås** er et boligområde i Fana bydel i Bergen, mellom Øvsttun i nord, Kirkebirkeland i øst, Skjold i vest og Rådal i sør. Området består for det meste av villabebyggelse, boligblokker og rekkehus. Her ligger også Apeltun skole og Smørås skole. Hovedveien gjennom området er Smøråsvegen.

Smørås grunnkrets hadde 786 innbyggere 1. januar 2014, og et areal på 2,29 km², hvorav 0,05 km² er ferskvann. Smørås omfatter i tillegg østlige deler av Krohnåsen grunnkrets. 

## Eksterne lenker
*
Ørnfjordtunnelen

**Ørnfjordtunnelen** er en veitunnel i Senja kommune i Troms. Den binder Fjordgård i Ørnfjorden på Senja med omverden. Tunnelen går gjennom fjellet Daven. Tunnelen er 870 meter lang, og er en del av fylkesvei 7884, som er veiforbindelsen til fiskeværet.

## Se også
*Fjordgårdtunnelen
*Fjordgård rørtunnel
*Veitunneler i Norge
Annette Saugestad Helland

**Annette Saugestad Helland** (født 1975) er en norsk billedkunstner, illustratør, animatør og barnebokforfatter. Hun arbeider med fri billedkunst i form av tegning, grafikk og animasjon, med illustrasjon i barnebøker og tegneserier og med animasjonsfilm gjennom arbeid med manus, regi, design og animasjon.

Saugestad Helland er utdannet ved Kunsthøgskolen i Bergen og Konstfack i Stockholm. Hun har deltatt med animasjonsfilmer på filmfestivaler i Norge og utlandet og vært med på flere norske utstillinger, blant annet som debutant på Høstutstillingen i 2005. Hun har skrevet og illustrert flere barnebøker.

Annette Saugestad Helland vant Norsk Tegneserieforums tegneseriekonkurranse i 2003. 

Hun bor og arbeider i Hølen i Akershus.

## Utgivelser
Saugestad Helland har skrevet og illustrert følgende barnebøker:

* 2006: *Bø* – Jippi forlag
* 2007: *Superpappa og Pelè* – Cappelen Damm
* 2009: *Superpappa og Pelè: Tanntyven* – Cappelen Damm
* 2013: *Superpappa og Pelé; Sydenbrødrene* – Cappelen Damm* 
* [[2015]]: *Midnattsfesten –* To Streker
*2020: *Hvordan temme en fetter?* – Gyldendal
*2022: *Papirflybursdag'' - Gyldendal

## Referanser

## Kilder
* Presentasjon av Annette Saugestad Helland i Forfatterkatalogen på Forfattersentrums nettsider

## Eksterne lenker
*
Bolsjezemelskaja Tundra

**Bolsjezemelskaja Tundra** er en åslendt slette med mange morener, beliggende mellom elvene Petsjora og Usa, Uralfjellene og Paj-Khoj i det autonome området Nenetsia og Republikken Komi i Russland. Sletta ligger hovedsakelig rundt 100-150 meter over havet, med enkelte områder på rundt 200-250 meters høyde. Fra Khajpudyrbukta til munningen av elva Tsilma ligger en høyderygg kalt Zemljanojryggen.

Klimaet er subarktisk med lange kalde vintre (middeltemperaturen i januar er −16 ºC i nordvest og ned til −20 ºC i sørøst) og en kort, kjølig sommer (middeltemperaturen i juli varierer fra 8 til 12 ºC), og hver måned av året kan få frost. Den årlige nedbøren varierer fra 450&nbsp;mm i sør til 250&nbsp;mm i nord. Store områder er dekket av permafrost.

Elvene, hovedsakelig sideelver av Petsjora og Usa, renner i stryk i smale daler og blir gradvis roligere etter hvert som dalene blir bredere. De største elvene er Sjapkina, Kolva og Adzva. Sletten inneholder også mange innsjøer.

## Referanser
Petsjorahavet

**Petsjorahavet** (russisk: Печо́рское мо́ре &ndash; *Petsjorskoje More*) er et havområde nord for den europeiske delen av Russland, og det utgjør den sørøstlige delen av Barentshavet. 

## Geografi
Havet avgrenses i vest av Kolgujevøya, i øst av kysten av Vajgatsjøya og Jugorskijhalvøya, og i nord av sørkysten på Novaja Semlja. Petsjorahavets utstrekning er rundt 400&nbsp;km øst-vest og 180&nbsp;km nord-sør, og det dekker et areal på rundt 80&nbsp;000&nbsp;km².

Petsjorahavet er relativt grunt, med en gjennomsnittlig dybde på bare 6&nbsp;m. Den største dybden er 210&nbsp;m. I den sørlige delen av havet går Kolgujevstrømmen mot øst. Det finnes noen få øyer nær kysten, hvorav den største er Dolgijøya.

Petsjorahavet er blokkert av flytende is fra november til juni. Den store elva Petsjora munner ut i Petsjorabukta, omtrent midt på sørkysten av Petsjorahavet.

## Historie
Historisk sett var Petsjorahavets navn etablert lenge før Barentshavet fikk sitt nåværende navn. Resten av dagens Barentshav ble da kalt «Murmanskhavet» (*Murmanskoje More*). 

Petsjorahavet ble brukt som utgangspunkt for utforskningen av de til da ukjente ishavsområdene lenger øst. Den første nedskrevne beretning om en reise over Petsjorahavet og gjennom Jugorskijstredet var om den tidlige russiske utforskeren Uleb fra Nizjnij Novgorod. Ulebs reise inn i Karahavet ble skrevet ned i 1032. 

Russiske «Pomorer», kystbeboerne ved Kvitsjøen, utforsket Petsjorahavet og kysten av Novaja Semlja fra 1000-tallet av. Den første arktiske skipsruta, kalt «Den store Mangazearuta», fra Kvitsjøen til elva Ob og Jenisejbukta, kom i drift på siste del av 1500-tallet. Denne ruta åpnet veien til rikdommene i Sibir og var i drift til 1619, da den ble nedlagt av militære og politiske årsaker, i frykt for at europeerne skulle kunne trenge inn i Sibir.

## Økologi
Fiskeriene i Barentshavet, spesielt torskefisket, er av stor viktighet for både Norge og Russland. Det finnes en stor artsrikdom av bentisk fauna på bunnen av Petsjorahavet. Det finnes også en genetisk distinkt bestand av isbjørn med tilknytning til Barentshavet. 

Det foregår for tiden boring etter olje i Petsjorahavet ved oljefeltene Dolginskoje og Prirazlomnoje. Den negative økologiske virkningen av denne virksomheten ved kysten av Petsjorahavet er betydelig.

## Referanser
Poncho

**Poncho** (uttales *påntsjo*) er en ermeløs kappe eller skulderplagg i form av et firkantet teppe med en splitt til å stikke hodet gjennom. Ponchoer blir vanligvis laget av varme, vanntette ulltekstiler, men kan også være for eksempel tynne regnkapper av plastmaterialer. Plagget skal stamme fra Peru og er særlig kjent fra tradisjonelle drakter i Sør-Amerika. 

*[[Chamanto]]* er en type dobbeltsidig prydponcho fra Chile, laget av ull med innvevde silketråder. Den mørke sida bæres ut om dagen, den lyse ut om natta. Ordet *poncho* kommer fra quechua, som igjen er lånt inn fra språket mapudungun, hvor det heter *pontro*.

Tilsvarende plagg har vært brukt mange steder i verden, og ordet 'poncho' brukes ofte og disse, slik som den romerske 'paenula' (en poncho med hette) og enkle regnponshoer i plast.


File:Lula poncho.jpg|Brasils president Lula da Silva iført tradisjonell poncho. 
File:GauchosvonALE.jpg|Gauchos demonstrerer kamp med tradisjonelle facón-dolker og ponchoer viklet om armene som skjold. Foto trolig fra Argentina tidlig på 1900-tallet.


## Referanser


## Se også
* Sarape
* Kappe

## Eksterne lenker
*
Fjordgård rørtunnel

**Fjordgård rørtunnel** er en veitunnel i Senja kommune i Troms. Tunnelen går under et rasfarlig område i Ørnfjorden på Senja. Tunnelen er 171 meter lang, og er en del av fylkesvei 7884, som er veiforbindelsen til fiskeværet Fjordgård.

## Se også
*Fjordgårdtunnelen
*Ørnfjordtunnelen
*Veitunneler i Norge

## Eksterne lenker
* Fjordgård rørtunnel på Google StreetView
Konstfack

**Konstfack**, tidligere navn: *Slöjdskolan* og *Högre konstindustriella skolan* og *Tekniska Skolan*, er Sveriges største kunst- og designhøyskole. Skolen ble opprinnelig grunnlagt i 1844. Høyskolen flyttet i 2004 til et tidligere industribygg ved Telefonplan i Midsommarkransen, en drabantby i Stockholm. Den har i dag omkring 900 studenter og 200 lærere. 

## Referanser


## Eksterne lenker
*
Den første borgerkrigen i Kambodsja

**Borgerkrigen i Kambodsja** var en del av Vietnamkrigen, og fant sted fra 1967 til 1975, og endte med at Røde Khmer tok makta i Kambodsja med støtte fra Nord-Vietnam. Pol Pot ble landets nye leder.

## Se også
*Liste over kriger Vietnam har deltatt i etter 1945
*Liste over kriger USA har deltatt i
Herlof Harstad

**Herlof Harstad** (født 13. januar 1909 i Kristiansund, død 22. desember 1968 i Oslo) var en norsk journalist og redaktør.

I hjembyen, der han forøvrig var fiolinist, og i Trondheim, var han korrespondent for Aftenposten i over ti år.  I 1931 overtok han som redaktør for Konrad Sundlo i den høyrevridde Møre Dagblad.  Han satt til 1934. I 1936  var han redaktør for Nasjonal Samling sin avis Fritt Folk, men brøt senere med partiet.  Herlof dekket Rokta-forliset den 3. april 1938, der han også deltok i bergingen.  Etter den andre verdenskrig arbeidet han i Mortensens forlag, først i avdelingen for leksikon.  Han avsluttet som redaktør i Vi Menn fra oppstarten i 1951 til sin død i 1968.

Herlof var foreleser ved Journalisthøgskolen og formann i Perodisk Presses Redaktøreringsforening.  Han reiste også meget.  I 1968 mottok han *Antarctic Service Medal* for ei bok han utga samme året om Antarktis, der han dokumenterte en Sydpolekspedisjon han deltok på i 1966.
## Utgivelser
**Erobringen av Antarktis*, 1968

## Referanser
Helena Ohlsson

**Helena Ohlsson** (født 20. mars 1975) er en svensk illustratør og avistegner som nå er bosatt i København.

Helena Ohlsson har kunstutdannelse fra blant annet *Institutionen för Grafisk design & Illustration* ved Konstfack i Stockholm. Hun har arbeidet som tegner og illustratør med bidrag til Sydsvenska Dagbladet og andre. Ohlsson debuterte som billedbokillustratør i 2009 med tegninger til «Jeg skal hjelpe deg» av Tyra T. Tronstad. Tegningene hennes er ofte utført med blyant og linjal og fargelagt digitalt. 

Ohlsson mottok Grafills Blyantstump-prisen 2010 fordi «hun kombinerer frihåndstegning med det digitale på en spennende måte» og «har en markert personlig stil som framstår som moderne og nyskapende».

I februar 2012 ble hun valgt til «Månedens illustratør» av Norsk barnebokinstitutt.

## Referanser


## Eksterne lenker
* Eget nettsted, *kun* engelsk tekst
* Eksempler på Helena Ohlssons avistegninger
* Månedens illustratør: Helena Ohlsson, Barnebokinstituttet
Fjellsendentunnelen

**Fjellsendentunnelen** er ei veitunnel i Lenvik kommune i Troms. Tunnelen går gjennom Fjellsenden på Senja og sammen med Riventunnelen binder Husøy med omverden. Tunnelen er 765 meter lang, og er en del av fylkesvei 7886, som er veiforbindelsen til fiskeværet.

## Se også
*Riventunnelen
*Veitunneler i Norge
Bærum Basket

**Bærum Basket** eller **Bærum BBK** er en norsk basketballklubb, som spiller i BLNO. Klubben ble stiftet i 2009 som et samarbeid mellom de fire basketballklubbene i Bærum: EB-85, Lommedalen, Bærums Verk og Sandvika. Bærum Basket vant NM-gull for menn i 2011 og 2013.

Bærums Verk IF er en stor og gammel idrettsforening med flere idretter på programmet. Sandvika ble stiftet i 1967 og er en av landets eldste basketball-klubber, mens Lommedalen og EB-85 først og fremst har fokusert på rekrutteringslag i flere år. Klubbene bak Bærum Basket har vunnet 29 kongepokaler i tillegg til en rekke NM-titler i aldersbestemte klasser.

Stian Mjøs er lagets kaptein. 

## Referanser


## Eksterne lenker
* 
* Baerum Basket at Eurobasket.com
Fana (område)

**Fana** er et område i den sørvestlige delen av Fana bydel i Bergen. Det er dette området som har gitt navn til hele bydelen og den tidligere kommunen med samme navn, som altså omfatter langt mer enn de her beskrevne delene. 

Fana ligger ved Fanafjorden, og strekker seg østover til vestbredden av Kalandsvatnet som er Bergens største innsjø. Fana strekker seg også over Fanafjellet til Lysefjorden i sør. Mesteparten av området er spredtbebyggelse, skog, vann, fjell og jordbruksland, forutenom tettstedene Fanahammeren, Krokeide og Nordvik.

Gårdene i Fanabygden er Hordnes, Stend, Nedre og Øvre Titlestad, Fana prestegård, Salbu, Rød, Krokeide, Nordvik og Sagstad. Nordvik skole, Krokeide skole, Kirkevoll skole, Stend videregående skole, Stend hovedgård, Hordamuseet, Hordaland Teater og Fana kirke ligger i området. Fana kirke med omliggende parkanlegg og amfi ble valgt som Bergen kommunes tusenårssted. På Fanafjellet ligger friluftsmuseet Fanastølen som er en del av Hordamuseet, som ellers er lokalisert på Stend. På Krokeide ligger attføringsskolen Krokeidesenteret, og herfra er det ferjeforbindelse til Austevoll.

Fana delområde i bydelen med samme navn, omfatter grunnkretsene Fana, Fanahammeren, Krokeide, Nordvik, Stend og Titlestad, med til sammen 5 195 innbyggere 1. januar 2012. Arealet er 34,07 km² landareal og 1,77 km² ferskvann.
Bert Sas

**Gijsbertus Jacobus Sas** også kjent som **Bert Sas** og **G.J. Sas** (født 1. august 1892 i Leeuwarden, død 20. oktober 1948 i Skottland) var en nederlandsk militæroffiser. Han var i 1940 Nederlands militærattaché i Berlin og er kjent for å ha videreformidlet meldinger om nært forestående tysk angrep til diplomater fra Danmark, Nederland, Norge og Sverige.

## Andre verdenskrig
Sas var i 1940 major og militærattaché ved Nederlands diplomatiske representasjon i Berlin. Han fikk gjennom den tyske oberst (senere generalmajor) Hans Oster i Abwehr 3. april 1940 informasjon om nært forestående tysk angrep på Nederland, Danmark og Norge. Sas videreformidlet 4. april opplysningene også til diplomater fra Danmark, Norge og Sverige. Etter den andre verdenskrig har bakgrunnen for Osters formidling av forvarsel om det tyske angrepet vært diskutert, likeså hva som skjedde med de opplysninger militærattaché Sas ga til andre lands diplomater.

Den norske legasjonen videreformidlet Sas' informasjon til Utenriksdepartementet 5. april, men i uklar form og uten å nevne at Norge var et av målene for et tysk framstøt. Dette gjorde at det etter krigen ble tatt ut tiltale mot den norske diplomaten, Ulrich Stang. En skriftlig forklaring fra Sas ble benyttet av aktoratet, men diplomaten ble frifunnet for anklagen om at informasjon var tilbakeholdt. Sas' forklaring fra hendelsene i aprildagene 1940 ble også behandlet av den norske Undersøkelseskommisjonen av 1945.

Etter Tysklands okkupasjon av Nederland kom Sas til Canada, der han med oberstløytnants grad arbeidet for de nederlandske styrkene. Han fikk der også kontakt med norske offiserer og han møtte i 1943 kronprins Olav for å drøfte hendelsene i aprildagene 1940.

## Etterkrigstiden
Etter andre verdenskrig var Sas militærattaché i Washington, DC.

Sas ble i april 1948 tildelt Haakon VIIs Frihetskors «for fremragende fortjenester av Norges sak». 

Han omkom i en flyulykke nær Glasgow Prestwick lufthavn i Skottland høsten 1948.

## Referanser
Invasjonen av Den dominikanske republikk 1965

**[[USA]] invaderte [[Den dominikanske republikk]]** i 1965, som en intervensjon i landets politikk. USA var støttet av Brasil, Paraguay, Costa Rica, Nicaragua, Honduras og El Salvador, og vant en avgjørende seier.

## Se også
*Liste over kriger USA har deltatt i
*Den dominikanske republikk
Peugeot 4007

**Peugeot 4007** er Peugeots debut i markedet for SUVer. Den er utviklet i samarbeide med Citroën og Mitsubishi, og fås som firehjulstrekker der forhjulstrekk kan oppnås ved innvendig panelbetjening. Modellprogrammet består av en bensinmotor og to dieselmotorer. Bensinmotoren er hentet fra Mitsubishi, mens de 2 dieselmotorene er Peugeot og Citroëns velkjente *common rail* HDi-motor med partikkelfilter.

4007 blir sammen med Citroën C-Crosser og Mitsubishi Outlander produsert i Okazaki, Aichi, Japan av Mitsubishi Motors, og er den første Peugeot produsert i Japan.

I Norge fås Peugeot 4007 utelukkende som 2.2 HDi i to utstyrsnivåer. Premium og Premium Pack. Premium er basismodellen, og Premium Pack er toppmodellen, med bl.a. skinntrekk, el-seter og 18" aluminiumsfelger.

## Motorer

*** Selges ikke i Norge på det nåværende tidspunkt.

## Bilder
Klikk på bildene for å se dem i stort format.

Image:Peugeot 4007 Rear-view.JPG | Bakenden
Image:Peugeot 4007.jpg | Fra høyre side
Image:Peugeot 4007 AME.JPG | Fra venstre side


## Eksterne lenker
*
Bærum Unge Strykere

**Bærum Unge Strykere** (**BUS**) var et norsk strykeorkester for barn og unge.

Orkesteret ble stiftet i 1931 ved Høvik skole av Torvald Rustad, og var privat i ti år. Dette gjorde orkesteret til Norges eldste strykeorkester for barn og unge. I 1941 ble de innlemmet i Høvik skolemusikk, fremdeles med Rustad som leder. I 1973 fikk det eget styre, og ble skilt ut fra skolemusikken. I 1987 ble orkesteret slått sammen med Stabekk skoles strykeorkester. Dagens navn fikk orkesteret i 2003. Orkesteret ble avviklet i 2020 etter flere år med fallende medlemstall.

## Historie

Torvald Rustad var den som høsten 1931 etablerte et strykeorkester på Høvik skole. Året før igangsatte han privatundervisning for barn i fiolinspill, og disse elevene dannet det første orkesteret. Orkesteret var privat, men opptrådte på skolen for å skaffe penger til noter og annet materiell.

I 1941 opphørte den private driften, og orkesteret ble innlemmet i Høvik Skolemusikk – fremdeles med Torvald Rustad som leder og drivkraft. I 1973 ble orkesteret skilt ut fra skolemusikken med eget styre, og navnet ble endret til Høvik skoles strykeorkester. Et godt samarbeid med Stabekk skoles strykeorkester førte til at de to i 1987 slo seg sammen og dannet Høvik og Stabekk Skolestrykeorkester.

Orkesterets siste dirigent var Tor Erik Langset, i tidsrommet 2015-2020. Ellen Chronholm Pettersen, som underviser i fiolin og trommer ved Bærum kommunale musikk- og kulturskole, var dirigent i 23 år før hun i 2015 ble sykmeldt. Hun spiller også i Bærum symfoniorkester.

## Referanser


## Eksterne lenker
*
Sjapkina

**Sjapkina** (russisk: Шапкина) er ei elv i Nenetsk og republikken Komi i Russland og ei høyre sideelv til Petsjora. Elva er 499 kilometer lang med et nedbørfelt på . Middelvannføringen 82&nbsp;km fra munningen er .

Sjapkina har utspring i myrområdene på Bolsjezemelskaja Tundra nær innsjøen Lajato, hvor elva Laja har sitt utspring. Den renner østover på Bolsjezemelskaja Tundra og er svært svingete. Den munner ut i Petsjora ved landsbyen Novy Bor. 

De viktigste sideelvene er Vonda, Jangyta og Matej fra venstre og Vesnjo fra høyre.
Den fransk-amerikanske krig

**Den fransk-amerikanske krig**, også kjent som *Piratkrigene*, *Den uerklærte krigen mot Frankrike* og *kvasikrigen*, var en uerklært krig mellom USA og Frankrike fra 1798 til 1800. Krigen ble utkjempet ved USAs østkyst, Det karibiske hav og ved Tarifa. Fra USAs synspunkt var krigen en kamp om å få slutt på at franske privateer herjet i amerikanske farvann. USA hadde 18 fregatter og 9 mindre skip med en besetning på 5,700 sjømenn totalt, samt 365 privateere. USA lykkes i å få slutt på franske privateer utenfor USAs kyst, men måtte til gjengjeld gi avkall på territorielle krav mot Frankrike og gjenoppta sin tidligere nøytralitet. 


USSConstellationVsInsurgente.jpg
ConstellationVengeance.jpg
Combat naval pendant la quasi guerre.jpg


## Se også
*Liste over kriger USA har deltatt i
*Frankrike
*USA
Kaland

**Kaland** er et område i den sørøstlige delen av Fana bydel i Bergen. Kaland ligger i de mer spredtbebygde deler av bydelen, sør for tettbebyggelsen og øst for delområdet Fana. I sør grenser området til Os kommune. Kalandsvatnet er Bergens største innsjø, omgitt av store områder med jordbruk, skog og fjell. Her ligger det 25 gårdsbruk, medregnet Bontveitdalen og Samdalen i øst. 

Bare ved Valle i nordenden av vannet er det tettbebyggelse av betydning, som inngår i tettstedet Bergen. Her gikk også Hatlestad-raset i 2005 som raserte fem rekkehus. Ved sørenden av vannet ligger Kalandseidet. Osveien går gjennom området fra nord til sør, og Hamreveien går vestover til delområdet Fana. Kaland skole ligger på Sineset ved Kalandsvatnets østre bredder..

Delområdet Kaland omfatter de fire grunnkretsene Kaland, Samdal, Sandven og Valle, som hadde til sammen 3&nbsp;417 innbyggere 1. januar 2014. Arealet er 69,24 km² landareal og 4,85 km² ferskvann.
Thaulowhullet

**Thaulowhullet** på Frodeåsen I Tønsberg er restene etter et anleggs- og sprengningsarbeid initiert av byingeniør Thaulow tidlig på 1900-tallet. Da det skulle anlegges vei på Nøtterøy rundt 1920 valgte han å sprenge ut steinmasser fra Frodeåsen fordi han mente man kunne benytte det utsprengte, 5-6 meter dype, hullet som trykkbasseng for byens vannforsyning. Hullet skulle altså brukes som vannreservoar. Planen ble imidlertid aldri gjennomført og naturen tok tilbake grunnen, mens det i ettertid er anlagt et vanntårn i betong nord for Thaulowhullet, Frodeåsen høydebasseng. 

Det utsprengte området grodde til de neste 80 årene og frodig vegetasjon gjorde at hullet ble "glemt".

Thesbiteateret søkte etter et sted for sine utendørsforestillinger og «gjenoppdaget» Thaulowhullet i 1999. Medlemmene la gjennom flere år ned et stort dugnadsarbeid og mange penger, ryddet bort mye av vegetasjonen og har også sørget for en helt grunnleggende infrastruktur. Hvert år siden, (unntatt 2008) har teateret brukt hullet som arena for sine forestillinger. 

Sparebankstiftelsen besluttet I 2009 å gi kr 200.000,- som støtte til Thesbiteaterets videre utvikling av anlegget. Gaven ble overrakt i forbindelse med generalprøven på Hamlet som var dette årets sommerforestilling. Midlene brukes til en generell opprustning. samt tilrettelegging for rullestolbrukere. Det skal også bygges kiosk, og nye bord og griller skal vært på plass til premieren på forestillingen "Romeo og Julie" i 2010. Forestillingen spilles fram til 9. juli, og er et resultat av et samarbeid mellom Thesbiteateret og Teater Ibsen. Anders T. Andersen har regi.

Ved Thaulowhullet står det også tillegg til vanntårnet to TV- og telekommunikasjonstårn som er ca. 30 meter høye.

## Referanser


## Eksterne lenker
* Thaulowhullets beliggenhet og grenser
Oleana (klær)

**Oleana** er en norsk tekstilbedrift som driver trikotasje-produksjon i Ytre Arna i Bergen.

Selskapet startet driften i 1992 med 150 kvm i Janus-bygget på Espeland, men utvidet etterhvert til  kvm. I 2012 flyttet Olena til Arna næringspark, der bedriften disponerer om lag  kvm.

Oleana hadde ca. 70 ansatte i 2015 og driver med produksjon av strikkeplagg.

Oleana mottok prisen Merket for god design fra Norsk Designråd for *Genserkolleksjon* 1993, *Strikkeplagg* 1997, *Merinosilk og Silkeskjørt* 1999, *Ullpledd* og *Ny serie jakker og topper* 2001, og *Jubileumskolleksjonen Rosendal* 2002. Klesdesigneren Solveig Hisdal fikk Jacobprisen i 2000 for sine modeller for Oleana.

## Referanser


## Eksterne lenker
*
Campagna

**Campagna** er en liten fjellandsby i Sør-Italia i regionen Campania. Kommunen er en del av provinsen Salerno. Ved folketellingen i 2009 var det registrert 16084 innbyggere.

## Bilder

Fil:Cattedrale Campagna.JPG|Cattedrale
Fil:Castello Gerione, castle ruins in Campagna, Italy.jpg|Castello Gerione
Fil:Campo internamento Campagna 1.JPG|Itinerario della Memoria e della Pace
Fil:Santuario Avigliano Campagna.jpg|Santuario Madonna d'Avigliano

## Referanser


## Eksterne lenker
*
Coolidge-demningen

**Coolidge-demningen** er en demning for irrigasjonsbruk på elva Gila i Arizona, USA. Den er oppkalt etter president Calvin Coolidge, og ble bygget i årene 1924-28, og ble innviet i 1930. Den ligger ved byen Globe langt sør i Gila County, omtrent midt i delstaten. Demningen er 76 meter høy og 180 meter lang.

Demningen demmer opp San Carlos Lake, som sjelden er full unntatt i svært nedbørrike perioder.

## Eksterne lenker
* USBR Coolidge Dam – hjemmeside.
Den tripolitanske krig

**Den tripolitanske krig**, også kjent som den første berberske krig, fant sted fra 1801 til 1805. USA og Sverige slåss mot de barbareskstatene, som var støttet av Det osmanske riket. Krigen endte med amerikansk/svensk seier.

## Se også
*Liste over kriger USA har deltatt i
*Barbareskkysten
*Libya

## Referanser


## Eksterne lenker
*
Mjølnirkrateret

**Mjølnir-krateret** er et meteoritt-krater på bunnen av Barentshavet utenfor kysten av Norge.

Det er 40 km i diameter og alderen er anslått til 142,0 ± 2,6 millioner år (tidlig kritt). Meteoritten var anslagsvis 2&nbsp;km bred.

*[[Mjølnir]]* er navnet på Tors mytologiske hammer. Å gi krateret dette navnet var en hentydning til kraften i Tors våpen, som ofte beskrives som å knuse og male stein.

## Referanser


## Litteratur
* 

## Eksterne lenker
* Earth Impact Database (engelsk)
* Mjølnir impact crater (engelsk)
USAs ekspedisjon i Korea

**USAs ekspedisjon i Korea**, eller det amerikanske krigstokt mot Korea i 1871, *Shinmiyangyo*, eller ganske enkelt Den koreanske ekspedisjon. Det var den første amerikanske militære angrep på Korea. Det skjedde hovedsakelig på og rundt den koreanske øya Ganghwa. Konflikten ble vunnet innen 2 dager.

Årsaken for tilstedeværelsen av amerikansk marinestyrker i Korea var for å gi militær støtte til en amerikansk diplomatisk delegasjon som var sendt for å tvinge gjennom handel og politisk forbindelse med Korea. Tidligere hadde et bevæpnet handelsfartøy, «General Sherman», gått på grunn og innledet krigshandlinger. Frankrike hadde blitt slått og tvunget til å trekke seg tilbake bare fem år tidligere i en tilsvarende krigshandling.

Da koreanske kystbatterier angrep to amerikanske krigsskip den 1. juni, ble en straffeekspedisjon sendt inn ti dager senere da den kommanderende amerikanske admiralen ikke fikk en offisiell unnskyldning han var fornøyd med fra de koreanske myndighetene. Den koreanske regjeringen og det herskende Joseon-dynastiet hadde drevet en isolasjonspolitikk mot utenlandske statsmakter i århundrer, og selvsikkerheten til amerikanerne førte til at de to partene ikke forsto hverandre, noe som førte til at den diplomatiske ekspedisjonen førte til en militær konflikt. Den 10. juni gikk rundt 650 amerikanske soldater i land og erobret flere festninger, drepte over 200 koreanske soldater med egne tap av kun tre amerikanere. Korea fortsatte å nekte å forhandle med USA fram til 1882. Umiddelbart førte konflikten kun til at Korea forsterket sin isolasjonspolitikk.

## Litteratur
* Lee, Ki-baek, oversatt av E.W. Wagner & E.J. Shultz (1984): *A new history of Korea* (rev. utg.). Seoul: Ilchogak. ISBN 89-337-0204-0.
* Nahm, Andrew C. (1996): *Korea: A history of the Korean people* (2. utg.). Seoul: Hollym. ISBN 1-56591-070-2.
* Chang, Gordon H. (Mars 2003): «Whose ‘Barbarism’? Whose ‘Treachery’? Race and Civilization in the Unknown United States-Korea War of 1871» i: *Journal of American History*, Vol. 89, No. 4, s. 1331–1365 in JSTOR
* Ch'oe, Yŏng-ho; Bary, William Theodore De; Deuchler, Martina; & Lee, Peter Hacksoo (2000): *Sources of Korean Tradition: From the Sixteenth to the Twentieth Centuries*. New York: Columbia University Press. 10-ISBN 0-231-12030-3/13-ISBN 978-0-231-12030-2; 10-ISBN 0-231-12031-1/13-ISBN 978-0-231-12031-9; OCLC 248562016

## Se også
* Liste over kriger USA har deltatt i

## Eksterne lenker
* US Naval Historical Center on 1871 US Korean campaign 
* 1871 US Korea Campaign
* The early US-Korea relations - Excerpt from ''A Brief History of the US-Korea Relations Prior to 1945''
* Gateway to Shimiyangyo
Sabine (elv)

**Sabine** (spansk: *Río de Sabinas*) er ei 893 km lang elv som starter i det østlige Texas, og renner ut i Mexicogolfen i delstaten Louisiana. 

I de nedre delene av elveløpet renner den gjennom furuskog, og deretter gjennom bayou-områder. Nedbørfeltet er på 25&nbsp;270 km². Vassdraget har store nedbørmengder, og elva er derfor den vannrikeste i Texas, selv om den ikke på langt nær er den lengste. Fram til 1848 var den grenseelven mellom USA og Mexico eller Republikken Texas (fra 1836). 

Navnet kommer fra *Sabinas* som er det spanske ordet for einer. 

Elven løper gjennom et viktig oljeproduderende område, og den nedre del ved Golfen er blant de mest industrialiserte områder i det sørøstlige USA.

## Eksterne lenker
* 
* Sabine River The Handbook of Texas Online
Kara (elv)

**Kara** (russisk: Кара) er ei elv i Russland. Elva, som ligger i Europas ytterste nordøstre hjørne, utgjør en stor del av grensa mellom de autonome områdene Nenetsk (i vest) og Jamalo-Nenetsk (i øst), og også grensa mellom republikken Komi og Jamalo-Nenetsk. Den er 257 kilometer lang, med et nedbørfelt på .

Elva har utspring i de nordlige hellingene i det Arktiske Ural, og dannes ved samløpet mellom elvene Malaja Kara («Lille Kara») og Bolsjaja Kara («Store Kara»), og renner deretter i en hovedsakelig nordlig retning. Elva munner ut i Bajdaratabukta i Karahavet via Karabukta ved stedet Ust-Kara.

De viktigste sideelvene er Sibirtsjatajakha, Silovajakha, Soptsjaju og Sajakha.

## Referanser
Tremenning

**Tremenning** betegner på norsk et slektskapsforhold mellom to personer i tredje ledd; etterkommere i tredje generasjon. En tremenning er en slektning som er barn av søskenbarnet (fetteren eller kusinen) til mor eller far, ens filleonkel og &#8209;tante. Tremenninger har minst én oldeforelder felles, men ikke felles foreldre eller besteforeldre. Tilsvarende brukes firmenning, femmenning osv. om ledd videre i slekten. På engelsk brukes benevnelsen *second cousin*.

## Eksterne lenker
*
Trinity (elv i Texas)

**Trinity** (opprinnelig spansk: *La Santísima Trinidad*) er ei 1 140 km lang elv som starter i Montague County i det nordlige Texas og renner ut i Mexicogolfen litt øst for Houston. Elva renner gjennom storbyene Fort Worth og Dallas i sitt øvre løp, og er sterkt regulert med demninger for irrigasjon, flomkontroll og kraftproduksjon. Reguleringen startet etter en alvorlig oversvømmelse i 1908.

## Navn
Caddo-indianerne i det sentrale Texas kalte elven *Arkikosa.* Stammre nær kysten kalt den *Daycoa.*
Den spanske oppdageren Alfonso de León ga elva dens spanske navn i 1690, til ære for Den hellige Treenighet. Dette ble senere anglifisert.

## Eksterne lenker
* 
* Handbook of Texas – Trinity River.
Nonanol

**Nonanol** C9H19OH betegner alkoholer avledet av nonan.

## [[Isomeri|Isomerer]]
Det finnes 5 nonanoler som har den samme kjemiske formelen, men som har ulik strukturformel og molekyloppbygging.
Den algeriske krig

:*Må ikke blandes med [[Frigjøringskrigen i Algerie|Algériekrigen]] 1956-62*
**Den algeriske krig**, også kjent som **Den andre berberkrigen**, ble utkjempet i  1815 av trioen USA, Storbritannia og De forente Nederlandene mot det daværende berberlandet Algerie i Nord-Afrika, ettersom dette lå ved en viktig handelsrute mellom USA og Frankrike. 

Etter at 1812-krigen tok slutt, ble Storbritannia med i krigen på USAs side. Krigen endte med at tyrkernes innflytelse i Nord-Afrika ble knust, og åpnet for europeisk imperialisme. Innen århundret var over hadde Frankrike fått Algerie og Tunisia som kolonier. Mens Egypt ble britisk, fortsatte Tripolitania som en del av Det osmanske riket inntil Den italiensk-tyrkiske krig, hvor Italia erobret landet og gjorde det til en italiensk koloni. Dette markerer slutten på osmansk storhet.

## Se også
* Algeries historie
*Liste over kriger USA har deltatt i
Det russiske rugkompani

**Det russiske rugkompani** var et handelskompani som ble opprettet i Bergen i 1629, hovedsakelig for å drive handel med fisk og korn. Kompaniet drev til 1638.

Kjøpmenn som Crijn Hooft, Arendt Nagel, Sander Janssøn og Rasmus Lauritssøn Stud sto bak kompaniet, som også hadde Jens Juel som interessent. Kompaniet importerte rug, hvete og malt fra Arkhangelsk, noe som kan ha vært av en viss betydning for forsyningssituasjonen i Nordland og Finnmark.

## Referanser


## Litteratur
*Fossen, Anders Bjarne: *Bergen bys historie, II: Borgerskapets by 1536-1800*, Bergen, 1979, s. 192–193. ISBN 82-00-05300-8
*Johnsen, Oscar Albert: «Norsk-dansk handelsforbindelse med Nord-Russland under Kristian IV», i *Festskrift til rektor J. Qvigstad 1853 4. april 1928*. Oslo 1928.
*Kotilaine, Jarmo T.: ''Russia's foreign trade and economic expansion in the seventeenth century'', Brill, 2004, s. 141–142. ISBN 978-9004138964
Hangurslia Opp

**Hangurslia Opp** er et motbakkeløp i Voss som arrangeres av Voss Oppturar. Løpet ble første gang arrangert i 1994.

Løypa starter på Bavallen på 220 meters høyde, og har målgang i Hangurslia på 425 meter. Løypa er 2,5 km lang.

## Vinnere

## Eksterne lenker
*
Wallander – Luftslottet

***Luftslottet*** er en svensk kriminal-thriller fra  regissert av Anders Engström. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 23. august .

## Handling
I samfunnet Soldala bor de fine folkene, med sine perfekte hus og dyre biler. Kvinnene bruker tiden sin på skjønnhetssalongen, på yoga og passe hverandres barn. Men bak den plettfrie fasaden skjuler det seg så vel økonomiske, vennskapelige som ekteskapelige problem og fasaden begynner sakte å raseres når Soldalas svarte får Greger Stehn blir funnet forgifte.

## Rolleliste

* Krister Henriksson – Kurt Wallander
* Johanna Sällström – Linda Wallander
* Ola Rapace – Stefan Lindman
* Marianne Mörck – Ebba
* Mats Bergman – Nyberg
* Fredrik Gunnarsson – Svartman
* Stina Ekblad – Karin Linder, rettslege
* Anna-Lena Strindlund – Louise Selander
* Malin Berghagen – Christine Bergdahl
* Mats Rudal – Per Bergdahl
* Regina Lund – Barbro Haartman
* Peter Engman – Johan Haartman
* Fredrik Åhsberg – Robin Haartman
* Fabian Åhsberg – Levi Bergdahl
* Rune Bergman – Greger Stehn
* Nina Norén – kollega till Louise
* Mia Florberger – sykesøster
* Yasmine Garbi – receptionist vid Madeleinekliniken
* Göran Aronsson – Grönqvist

## Referanser


## Eksterne lenker
*
Ciudad Universitaria

**Ciudad Universitaria**, ofte kalt **C.U.**, er hovedcampusen til Universidad Nacional Autónoma de México (UNAM). Den befinner seg i Pedregal de San Ángel i Coyoacán sør i Mexico by. Ciudad Universitaria bly bygd på 1500-tallet og sto ferdig i 1954. I 2007 ble den oppført på UNESCOs verdensarvliste. Ciudad Universitaria dekker et svært stort område, og har et godt utbygd bussnettverk. Estadio Olímpico Universitario, som var olympiastadion under De olympiske leker i 1968, ligger i C.U.

## Eksterne lenker
* UNAMs offisielle hjemmeside
Torre Mural

**Torre Mural** er en bygning i Avenida de los Insurgentes 1605 i distriktet Benito Juárez i Mexico by. Den er med sine 133 meter den nest høyeste bygninga langs avenyen, etter World Trade Center. Torre Mural har 33 etasjer og et totalt areal på 38&nbsp;000 m². Konstruksjonen starta i 1993, og bygninga sto ferdig i 1995.

## Se også
*Liste over Mexico bys høyeste bygninger
Xan Krohn

**Christian Cornelius (Xan) Krohn** (født 15. juni 1882  i Bergen, død  30. oktober  1959 i Oslo) var en norsk billedkunstner som arbeidet mange år i Russland. 

## Bakgrunn og virke
Han studerte først ved Den kongelige tegneskole 1899-1902, via Konstföreningens Ritskola Helsingfors, og fra 1905 ved Det russiske kunstakademiet i St. Petersburg under Russlands mest betydelige realist, Ilja Repin. Omkring 1906 gikk han på akademiet til Simon Hollósy (1857–1918) i München, så til Paris hvor han hadde lærere innen flere av tidens kunstretninger.  I 1907 giftet han seg og ble bosatt i Kyiv. Under oppholdet i Russland var han tilknyttet bevegelsene Mir iskusstva («Kunstens verden») og Bubnovy valet («Ruter knekt»). 

Fram til 1917 var han mest i Russland, men revolusjonen i 1917 gjorde at paret flyttet til Oslo. Xan kom seg etter hvert rundt og besøkte flere land både i Afrika og Asia (jordomseiling). Reisevirksomheten ble en del av hans liv, og stoppet ikke selv om han bosatte seg i Oslo. Han livnærte seg i perioder som dekorasjonsmaler både ved Nationaltheatret og i Moskva. Han drev også som steinhugger. I 1925 laget han altertavlen i Totenviken kirke. Den består av to deler: et glassmaleri, som fremstiller «Jesus velsigner de små barna», og et freskomaleri med tittelen «Nattverdens innstiftelse».

Kunsten hans bærer spor av de fleste av datidens retninger. Hans hovedarbeider dreide seg om landskaper, men også aktbilder, portretter og, i likhet med sin ektefelle, også blomsterbilder.  Han har hatt separatutstillinger i Odessa, St. Petersburg og Kyiv, (visstnok også i Moskva og Riga). I Norge har han stilt ut i samtlige større kunstforeninger, foruten å ha hatt bilder på Høstutstillingen.  Han har også utført fresker i Det georgiske museum i Tblisi.

## Familie
Xan var sønn av Conrad Peter Krohn (1845–) og Ingeborg Severine Christine Krüger (1850–1910). Faren var skipskaptein med familie fra Farsund. Foreldrene skilte seg og mora emigrerte til USA i 1885  og faren emigrerte til USA i 1889. I 1907 giftet han seg med den russiske adelskvinnen og kunstnerinnen Julie de Holmberg (1882–1956) fra Kursk og de bosatte seg i Kyiv. Med prestedattera Sonja Tresvinskaja fikk han sønnen Oleg (1914–44) som i likhet med sin datter Sonja Krohn  (født 1941) også ble billedkunstner.

## Utgivelser
* 

## Referanser


## Litteratur
* Sigrid Rømcke Thue, *[https://nkl.snl.no/Xan_Krohn Xan Krohn]* i Norsk kunstnerleksikon, bind 2, s. 658–659.
* Kari Lien, *[http://morgenbladet.no/kultur/2008/norges_glemte_avantgardist Norges glemte avantgardist]* i Morgenbladet 18. januar 2008
Candelaria

**Candelaria** eller **Candelária** kan vise til:

*Candelária (Rio Grande do Sul) – en kommune i delstaten Rio Grande do Sul i Brasil
*Candelária (Madalena) – en kommune på øya Pico på Asorene
*Candelária (Ponta Delgada) – en kommune på øya São Miguel på Asorene
*Candelaria (Misiones) – en by i provinsen Misiones i Argentina
*Candelaria (Atlántico) – en by departementet Atlántico i Colombia
*Candelaria (Valle del Cauca) – en by departementet Valle del Cauca i Colombia
*Candelaria (Cuba) – en by på Cuba
*Candelaria (Campeche) – en kommune i delstaten Campeche i Mexico
*Candelária (Honduras) – en kommune i departementet Lempira i Honduras
*Candelaria (Quezon) – en kommune i provinsen Quezon på Filippinene
*Candelaria (Zambales) – en kommune i provinsen Zambales på Filippinene
*Candelaria (Santa Cruz de Tenerife) – en kommune på øya Tenerife på Kanariøyene
Georg Anton Krohg (publisist)

**Georg Anton Krohg** (født 13. mars 1817 på Munkvoll, død 13. april 1873 i Kristiania) var en norsk publisist, sønn til Christian Krohg, far til Christian Krohg.
Krohg ble student i 1835, cand. jur. i 1842, kopist i Finansdepartementet 1844 og ved dettes deling 1846 i det nye Indredepartementet, hvor han ble fullmektig 1857. Tross denne beskjedne banen hørte Kroghs navn i samtiden til de mest kjente i alle nordiske riker. Hans liv var fylt av åndelige interesser, hans fremste sysselsettelse var studiet — også i kildeskrifterne — av de nordiske landenes historie og språk ved siden av den gamle greske litteratur og hans samtids politiske historie.

Hans liv og virke var preget av en begeistret tro på skandinavismens idé. Nordens enhet i enhver retning, også politisk-dynastisk, var emne eller formål for hele hans 30 års journalistiske forfatterskap, og i denne idés tjeneste ofrede han ikke bare sin penn, men ga også sin personlige innsats idet han straks ved krigens utbrudd 1848 dro som frivillig til Danmark, hvor han en tid sto som menig i 10. lette bataljon, senere var bereden ordonnans hos general Schleppegrell. 

Hans journalistiske arbeid i en mengde norske blader (1846—47 i *[[Den Constitutionelle]]*, 1847—51 i *[[Den norske Rigstidende|Rigstidenden]]*, fra 1856 av utelukkende i *[[Aftenbladet]]*) var bygget på rare kunnskaper, men hans artikler var verken lettleste eller underholdende, og hans språk ble med årene mer og mer et for ham ganske spesielt «nordisk Maalstræv». Så lenge *Nordisk Universitets Tidsskrift* utkom, (1854—65), var han dets norske redaktør, og på liknende måte var han medarbeider av Hamiltons *Nordisk Tidskrift* 1866 ff. 

Et utvalg av *Islandske Folkesagn*, som han utgav 1862 i *Oversettelse og Samendrag* etter Arnason, Maurer o. fl., fikk liten utbredelse, for en stor del på grunn av språkformen. Den samme hindring la han i veien for lesernes tilegnelse av de *Nygræske Folkesange* som han oversatte i tidsskriftet *Norden*. Fra Danmark, hvor han hadde en stor krets av venner — hans nærmeste var Carl Ploug og historikern Allen — skaffet han seg i 1848 også sin hustru, en prestedatter fra Møn. På den store idealistens grav reiste venner i 1881 en bautasten med innskriften: «Tro imod Norden, sit Folk og sin Gud». 

## Referanser


## Kilder

## Litteratur
Per R. Christiansen: *"Med Sverd og med Bog" - Georg Anton Krohg og skandinavismen*, Kolofon forlag 2023. ISBN 9788230025291
Tenryu (elv)

er ei elv i Japan. Den har sine kilder i Suwasjøen i Okaya, Nagano og renner sørover, gjennom rike jordbruksområder, gjennom Aichi og Shizuoka. Med sine 213 km er den landets niende lengste elv.

Vannkraftutbyggingen i elva startet i 1938, og det første kraftverket, Yauokakraftverket, sto ferdig i 1951. Sakumakraftverket sto ferdig i 1956 og var da verdens tiende største. Shintoyonekraftverket ble operativt i 1972 og Funagirakraftverket sto ferdig i 1976.

## Eksterne lenker
* 
*  Tenryu River upstream firm Chubu Regional Development Bureau Ministry of Land, Infrastructure and Transport
Lindavista

**Lindavista** er en bydel nord i Mexico by, i det administrative distriktet Gustavo A. Madero. Den ble oppretta på starten av 1930-tallet som et resultat av byplanlegging og en utvidelse av nabobydelen Industrial.

Gatene i Lindavista er oppkalt etter byer i Sør-Amerika.
Olsenfestivalen

**Olsenfestivalen** er en musikkfestival som blir arrangert hvert annet år i Kvadraturen, Oslo. Olsenfestivalen ble arrangert for første gang av Forsvarets musikk i 2007 i Oslo. Målet med festivalen var å skape interesse for militærmusikken som kunstart og musikktradisjon.

Navnet Olsenfestivalen spiller på to ting. Forsvarets første musikkinspektør og komponist het Ole Olsen, og ca. 53&nbsp;000 nordmenn heter Olsen og de skal alle finne noe de vil like i festivalprogrammet.

Festivalen ble avsluttet i 2009. Festivalsjef var Kjersti Tubaas.

I 2011 ble Festningen arrangert, med Jean Michel Jarre som hovedartist. Konserten ble arrangert på fesrningsplassen, Akershus festing, Oslo.

## Olsenfestivalens lokaliteter
Festivalen har hatt tilhold i Kvadraturen siden 2007, og har benyttet flere ulike scener:

***Ridehuset**: Denne scenen åpnet til Olsenfestivalen i 2007, og med sin gode akustikk har Ridehuset blitt ettertraktet som konsertsted . Kapasiteten er på ca. 200 tilskuere. Bygget er oppført i 1828 og ligger like innenfor hovedporten på Akershus festning.
***Høymagasinet**: Denne scenen åpner til Olsenfestivalen 2009, og har en kapasitet på ca. 300 tilskuere. Bygget er oppført i 1845 og ligger på Kontraskjæret like utenfor sortiporten på Akershus festning.
***Marmorhallen**: Scene og konferanselokale som forvaltes av DNB Nor, og har en kapasitet på ca. 300 tilskuere. Bygget er oppført i starten av 1820-årene og ligger i Kvadraturen.

## Band og artister 2007
TNT

Alex Rosen

Kongelige norske marines musikkorps

Stian Barsnes Simonsen

Forsvarets stabsmusikkorps

Stella polaris

## Band og artister 2009 (12. november - 15. november)
### 12. november
*Forsvarets musikkorps Vestlandet 
*Marius Hesby

### 13. november
*Forsvarets stabsmusikkorps
* Hildegunn Øiseth
* Bands crossing borders

### 14. november
*Dance with a Stranger
*Kongelige Norske Marines Musikkorps 
*Knut Reiersrud
*Kim Fairchild
*Lasse Lindtner
*Marius Hesby

### 15. november
* Forsvarets stabsmusikkorps
* Cheezy Keys
* Einar Henning Smebye
* Dan Børge Akerø
* Jan Lothe Eriksen
* Marius Hesby

## Litteratur
*Guide til Akershus festning. Oslo, Forsvarets bygningstjeneste, 1999. 100 sider. ISBN 82-7972-002-2

## Eksterne lenker
Olsenfestivalens hjemmeside
NM i fotball for kvinner 1983

**[[NM i fotball for kvinner|Norgesmesterskapet i fotball for kvinner]] 1983** er en norsk fotballturnering. Det var det sjette offisielle norgesmesterskapet i fotball for kvinner. Bondeungdomslaget ble norgesmestre etter å ha slått Sprint-Jeløy i finalen.

## Gruppene
De tre første rundene ble spilt i form av 8 miniturneringer. Gruppevinnerne møttes til kvartfinale.
1. runde ble spilt 20. august, 2. og 3. runde 21. august.

### Gruppe 1
I Bøler, Oslo.
* Sprint-Jeløy – Manglerud/Star 	 6-0
* Vinn – Høland 1-0 
* Bøler – Gresvik 5-0 
* Fossum – Nesodden 2-1 
* Bøler – Fossum (Skien) 1-1, 3-1 på straffer. 
* Sprint-Jeløy – Vinn 8-0
* Sprint-Jeløy – Bøler 4-0

### Gruppe 2
I Lørenskog. Vinner: Setskog.

### Gruppe 3
I Moelv.
* Søre Osen – Moelven 1-1, 5-2 på straffer 
* Nybergsund – Brumunddal 6-0 
* Engerdal – Asker 1-3 
* Vind w.o.
* Søre Osen – Nybergsund 0-4 
* Vind – Asker 0-9 
* Asker – Nybergsund 7-0

### Gruppe 4
I Drangedal. Vinner: BUL
* Drangedal – Mandalskameratene 2-2, Mandalskameratene videre på straffer. 
* Radar – Skidar 9-1 
* BUL w.o. 	
* Vindbjart w.o. 	
* BUL – Vindbjart 5-0 
* Radar – Mandalskameratene 1-0 
* BUL – Radar 2-0

### Gruppe 5
I Bergen.
* Sandviken – Rubbestadneset 9-0 
* Viking – Fyllingen 6-1 
* Nymark – Skjold 4-0 
* Vard – Samnanger 2-1 
* Viking – Sandviken 1-1, 3-0 på straffer. 
* Nymark – Vard 0-0, 3-1 på straffer.
*Nymark – Viking 5-1

### Gruppe 6
I Rindal.
* Troll – Spjelkavik 5-0
* Sunndal – Hareid 6-1
* Tolga – Florø 3-0
* Molde – Oppdal 5-1
* Molde – Tolga 2-2, 4-3 str.
* Troll – Sunndal 1-0
* Troll – Molde 8-2

### Gruppe 7
I Verdal.
* Trondheims-Ørn – Røros 5-0
* Verdal – Rissa 11-1
* Nessegutten w.o.
* Gruben w.o.
* Verdal – Nessegutten 4-0
* Trondheims-Ørn – Gruben 6-1
* Verdal – Trondheims-Ørn 0-4

### Gruppe 8
I Tromsø.
* Ulfstind – Trondenes 1-2 
* Sørreisa – Sortland 4-0 
* Grand – Bossekop 0-3 
* Skarp w.o. 	
* Sørreisa – Bossekop 2-3 
* Skarp – Trondenes 3-1 
* Skarp – Bossekop 0-0, 2-0 på straffer.

## Kvartfinale

## Semifinale

## Finale
Finalen ble spilt på Bislett Stadion:

## Eksterne lenker
*  Stein Langørgens hjemmeside (engelsk)
Silbo gomero

**Silbo gomero**, også kjent som **el silbo**, er et plystrespråk som brukes av noen av innbyggerne på La Gomera i Kanariøyene for å kommunisere over de dype dalene på øya. Det ble utvikla av øyas første innbyggere, guanchene, for språket guanche. Plystrespråket spredde seg også til øyene Hierro, Tenerife og Gran Canaria. Da spanjolene okkuperte Kanariøyene på 1500-tallet, tilpassa de siste guanchene plystrespråket til spansk, mens guanche døde ut. El silbo sto i fare for å dø ut på 1900-tallet, men det er i dag obligatorisk undervisning i språket på skolene på La Gomera.

Språket har seks ulike lyder, og disse kan kombineres til mer enn 4000 forskjellige ord eller konsepter.

Siden 2009 har el silbo vært oppført på UNESCOs liste over mesterverker i muntlig og immateriell kulturarv.

## Se også
* Plystring
* Plystrespråk
* Tyrkisk fuglespråk

## Referanser


## Litteratur
* Meyer, J., Meunier, F., Dentel, L. (2007). Identification of natural whistled vowels by non whistlers. Proceedings of Interspeech 2007.
* Trujillo, R., et al (2005). *EL SILBO GOMERO. Materiales didácticos*. Canary Islands: Consejería De Educación, Cultura y Deportes Del Gobierno De Canarias – Dirección General De Ordenación e Innovación Educativa. .
* Carreiras M, López J, Rivero F, Corina D (2005). Linguistic perception: neural processing of a whistled language Nature 433 (7021): 31-32. PMID 15635400
* Trujillo, R. (1990). *The Gomeran Whistle: Linguistic Analysis (English translation: J.Brent) *. Santa Cruz de Tenerife: Library of Congress, Washington, DC (unpublished).
* Trujillo, R. (1978). *EL SILBO GOMERO: análisis lingüístico*. Santa Cruz de Tenerife: I. Canaria. .
* Busnel, R.G. and Classe, A. (1976). Whistled Languages. New York: Springer-Verlag. 
* Classe A. (1957). *The whistled language of La Gomera*. Scientific American, 196, 111-124.
* Díaz Reyes, D. (2008). *El lenguaje silbado en la Isla de El Hierro*. Excmo. Cabildo Insular de El Hierro. Santa Cruz de Tenerife.

## Eksterne lenker
* 
* Silbo-gomero.com
* Undervisningsmateriale i silbo gomero
* The Gomeran Whistle: Linguistic Analysis
* Silbo Gomero – The Whistling Language
* MP3-fil med silbo gomero